**Társadalompedagógia**

**2018/19. II.**

**Tantárgy neve: Társadalompedagógia kreditszáma: 2**

**A tanóra típusa és (heti) óraszáma: előadás, 2 óra**

**A számonkérés módja: kollokvium**

**A kurzus célja:**

A kurzus célja a nevelés és a társadalom kapcsolatának, kölcsönhatásának bemutatása. A formális és informális színterek egyaránt helyet kapnak ennek érdekében. A családra mint elsődleges szocializációs közegre különösen nagy figyelem fordul, mivel a családban elsajátított minták, szerepek különösen nagy hatást gyakorolnak a későbbi életútra és az intézményi, társadalmi integrációra. A családi életre nevelés témaköre külön hangsúlyhoz jut a félév során. A kurzus a 21. századi társadalmi és gazdasági körülmények között tárgyalja nemcsak a család szerepét, hanem az oktatási intézmények megváltozott jelenlétét és hatását a nevelés folyamatában.

**Fejlesztett kompetenciák:**

Tudás

Pedagógiai tudással rendelkezik a nevelés és társadalom kapcsolatáról, a szocializációról, a kapcsolati kultúráról és gyermeknevelésről. Ismeri a családi és intézményi szocializáció kölcsönhatását, a pedagógus szerepét az együttműködésben.

Képesség

Képes reális képet kialakítani a tanulók világáról, a nevelés és a tanulói személyiség fejlesztésének lehetőségeiről. Képes a tanulók személyiségét megismerni, az esetleges szocializációs, integrációs problémákat felismerni és kezelni

Attitűd

Tiszteli a tanulók személyiségét, a társadalmi háttértől elvonatkoztatva igyekszik segíteni a tanulót fejlődésében, az oktatási és nevelési folyamat során. Érzékeny a tanulók problémáira, segíti a személyes környezetében – elsődlegesen a családban és iskolában – a társas kapcsolataiban, kommunikációban, felkészíti a társadalmi integrációra.

**Félévi tematika:**

|  |  |
| --- | --- |
| 02.13. | A félév tematikájának és követelményeinek ismertetése, bevezetés |
| 02.20. | Speciális életszakaszok a nevelésben |
| 02.27. | A társadalompedagógia helye a neveléstudományokban és a tanárképzésben |
| 03.06. | Az iskola és a társadalom kölcsönös reflexiójának története |
| 03.13. | Szenzitív nevelési területek |
| 03.20. | A szocializáció fogalma és színterei |
| 03.27. | Családkutatások és eredményeik |
| 04.03. | Konzultációs hét |
| 04.10. | Az intézményi szocializáció |
| 04.17. | Multikulturalizmus, interkulturális nevelés  |
| 04.24. | A társadalompedagógia nemzetközi kitekintésben  |
| 05.01. | Ünnepnap |
| 05.08. | A pedagógia iskolai és iskolán túli világa |
| 05.15. | Összefoglalás, félévzárás |

**Kötelező irodalom:**

Meleg Csilla: Nevelésszociológiai problémakörök és nézőpontok. In: Varga Aranka (szerk.): A nevelésszociológia alapjai. Pécs, PTE, 2015. 19-49.

Boreczky Ágnes: Családkutatások nevelésszociológiai nézőpontból. In: Varga Aranka (szerk.): A nevelésszociológia alapjai. Pécs, PTE, 2015. 103-137.

Pusztai Gabriella: Tőkeelméletek az oktatáskutatásban. In: Varga Aranka (szerk.): A nevelésszociológia alapjai. Pécs, PTE, 2015. 137-161.

V. Gönczi Ibolya: A gyermekvédelem és az iskola. In: Varga Aranka (szerk.): A nevelésszociológia alapjai. Pécs, PTE, 2015. 211-241.

Varga Aranka: Esélyegyenlőség és inklúzió az iskolában. In: Varga Aranka (szerk.): A nevelésszociológia alapjai. Pécs, PTE, 2015. 241-273.

Ranschburg Jenő (2001):A drogfogyasztás kockázati tényezői gyermek-és serdülőkorban. In: V. Gönczi Ibolya(szerk.)(2006): Drogmegelőzés. Kossuth Egyetemi Kiadó, Debrecen 71-96.

Engler Ágnes: A család mint erőforrás. Budapest, Gondolat Kiadó, 2017. 17-33.p. (1.1 és 1.2 fejezet)

**Ajánlott irodalom:**

Perjés István: Társadalompedagógia. Aula Kiadó, Budapest, 2005.

Kozma Tamás: Bevezetés a nevelésszociológiába. Budapest,Tankönyvkiadó, 2001.

V. Gönczi Ibolya: A gyermek- és ifjúságvédelem, a hátrányos helyzet kezelése. Debrecen. Egyetemi Kiadó, 2015.

Golnhofer Erzsébet – Szabolcs Éva: Gyermekkor: nézőpontok, narratívák. Budapest, Eötvös József Kiadó, 2005.

Komlósi Piroska (szerk.): Családi életre és kapcsolati felkészítés. Budapest, L'Harmattan Kiadó, 2014.

Debrecen, 2019.02.02.

Dr. Engler Ágnes